แนวโน้มหุ้นปรับลง
นักวิเคราะห์ประเมินดัชนีเช้าวันนี้ปรับลง หลังราคาน้ำมันดิบตลาดโลกร่วงต่อเนื่องกดดันกลุ่มพลังงานขยับขึ้นไม่ได้ รอผลมาตรการ QE3
19 ก.ย. 2555

นักวิเคราะห์ประเมินดัชนีเช้าวันนี้ปรับลง หลังราคาน้ำมันดิบตลาดโลกร่วงต่อเนื่องกดดันกลุ่มพลังงานขยับขึ้นไม่ได้ รอผลมาตรการ QE3
นายเทิดศักดิ์ ทวีธีรธรรม ผู้อำนวยการฝ่ายวิจัย บล.เอเซียพลัส กล่าวว่า ตลาดหุ้นเช้านี้ขยับขึ้นลำบากเพราะราคาน้ำมันดิบในตลาดโลกปรับตัวลดลงต่อเนื่องถ้ากลุ่มพลังงานถูกกดันตลาดหุ้นคงขยับขึ้นไม่ได้ มองแนวต้าน  1,282 จุด แนวรับ 1,265 จุด ช่วงนี้สลับมาเล่นหุ้นขนาดกลาง เล็ก หรือหุ้นที่ได้ประโยชน์จากราคาน้ำมันที่ปรับตัวลดลง เช่น กลุ่ม ขนส่งทางอากาศ
ขณะที่ตลาดต่างประเทศยังติดลบเป็นส่วนใหญ่แต่ไม่มาก หลังจากปัจจัยเรื่องมาตรการผ่อนคลายเชิงปริมาณรอบ 3 (QE3)ที่ออกมาแล้ว เป็นข่าวดีที่สุดแล้วหลังจากนั้นต้องรอดูว่าจะสามารถดำเนินการตามมาตรการที่วางไว้ได้หรือเปล่า ซึ่งตอนนี้มีปัญหาค่อนข้างมาก ขณะที่วิกฤตหนี้ยุโรปก็ยังกดดันอยู่